Ангел Попов
Разсъмване

chitanka.info

След ясна нощ над езерото

сребреят утринни звезди

и месец светъл колелото

догонва в тъмните води.

Там всяка капка е надежда

родена в бистра глъбина

и сплита бисерна одежда

на лека утринна вълна.

Потъват бавно в езерото

последни сребърни звезди

и месец блед без колелото

тъжи над светлите води.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.